বুধবার ইসরো একসঙ্গে ১০৪টি উপগ্রহ মহাকাশে পাঠিয়েছে, তাতে এই তরুণ বিজ্ঞানীরও অবদান রয়েছে। বর্তমানে ইসরোর তিরুঅনন্তপুরম সেন্টারে কর্মরত রয়েছেন বিকাশ। যদিও নিরাপত্তাজনিত কারণেই ইসরোর অভিযান নিয়ে সংবাদমাধ্যমের কাছে মুখ খোলেননি বিকাশ। রকেটের উপরের যে অংশে উপগ্রহ বহন করা হয়, সেই অংশটি তৈরি করতে সাহায্য করেছেন তিনি। দোকানে বেচাকেনা করার মাঝে যে ফাঁকা সময় পেতেন, তখনই পড়াশোনা করতেন বিকাশ। নিজের বিজ্ঞানী হওয়ার স্বপ্নপূরণ করতে গভীর রাত পর্যন্তও পড়তেন তিনি। দ্বাদশ শ্রেণির পরীক্ষায় ৮৯ শতাংশ নম্বর পান বিকাশ। এরপর ইঞ্জিনিয়ারিংয়ের ভর্তি পরীক্ষার গেট উত্তীর্ণ হন তিনি। গোটা দেশের মধ্যে বিকাশের র‌্যাঙ্ক ছিল ১৬০০। কিন্তু বাড়ি ছেড়ে অন্যত্র গিয়ে পড়াশোনার অনুমতি পাননি বিকাশ।